Jackie Appiah

Jackie Appiah (yavutse kuwa 5 Ukuboza 1983) ni umunyegana wavukiye muri kanada, Umukinnyi wa filme wamamaye cyane mu ruganda rwa sinema muri Afrika. 

Jackie yavukiye mu mujyi wa Toronto muri Kanada, aza kwimukira muri Gana akiri muto ariho yatangiriye umwuga we wo gukina filme. Uko imyaka yagiye itambuka Jackie yerekanye ubuhanga bumuhesha kuyobora role nyinshi ahawe yaba muri Nollywood cyangwa Gallywood, biramwubahisha yaba ku rwego rw'imbere mu gihugu ndetse no mu mahanga.

Ibikorwa bye birivugira kuko byamuhesheje ibihembo byinshi ndetse anahatanira byinshi, aho yegukanye igihembo cy'umukinnyi mwiza muri 2010 agikuye muri Africa Movie Academy Awards(AMAA) ndetse ahabwa n'icy'umukinnyi mwiza wunganira (Best Actress in a supporting role) muri africa Movie Academy Awards yo muri 2007 aza guhatana no muri 2008 icya Best Actress in a Leading Role n'icya Best Upcoming Actress muri AMAA nubwo byo atabyegukanye. Ibi bishimangira izina rye ku ruhando rw'amazina akomeye muri sinema. Muri 2023 Glitz Africa yamuhaye igihembo cya Excellence in Creative Art Award mu ishimwe ngarukamwaka rigenerwa Abagore. Jackie ayobora filme, akazishoramo amafaranga, ni umunyamideli, yerekana imideli ndetse afasha n'ababaye (humanitarian) 

 Amateka 
Jackie yavutse kuwa 5 Ukuboza 1983 kuri se Bwana Kwabena Appiah mu muryango w'Aba- Appiah avukira Toronto muri Kanada, Jackie niwe muhererezi mu bana batanu bavukana. Nyirarume Joe Appiah yari umuyobzi ukomeye muri Gana.   Ubuzima bwe bunini akiri muto yabaga muri Kanada agize imyaka 10 we na nyina bimukira muri Gana   yamamaye cyane ku izina rye Appiah, Muri 2005 yashakanye na Peter Agyemang bakaba bafitanye umwana w'umuhungu.